આ ટ્રસ્ટના અન્ય સભ્યોમાં ચૂંટાયેલી પાંખના બે ચેરમેન એટલે કે સ્ટેન્ડિંગ કમિટીના ચેરમેન અને રિક્રિએશનલ કમિટીના ચેરમેન પણ પોતાના હોદ્દાની રૂએ ટ્રસ્ટના સભ્ય છે. પરંતુ મ્યુનિસિપલ કોર્પોરેશનમાં સ્ટેન્ડિંગ કમિટીના નવા સભ્યોની ચૂંટણી આગામી તા.૧૪ જૂને મળનાર જનરલ બોર્ડમાં થવાની છે. ત્યારબાદ સ્ટેન્ડિગ કમિટીના નવા ચેરમેન, રિક્રિએશનલ કમિટીના નવા ચેરમેનની વરણી થવાની હોઇ હેરિટેજ ટ્રસ્ટની બેઠક હાલ પૂરતી મોકૂફ રખાઇ છે. પરંતુ આ કમિટીની આગામી બેઠકમાં ‘આઇડી પ્લેટ’નો મુદ્દો ચર્ચાશે.